**ZMLUVA O DIELO**

1. **ZMLUVNÉ STRANY**
	1. **Zhotoviteľ**

Obchodné meno: **.....................................**

Sídlo: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: .....................................

Číslo účtu: .....................................

Zastúpený: .....................................

 (ďalej iba ako „**Zhotoviteľ**“)

* 1. **Objednávateľ**

Obchodné meno: **.....................................**

Sídlo: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: .....................................

Číslo účtu: .....................................

Zastúpený: .....................................

 (ďalej len ako „**Objednávateľ**“)

zastúpenie vo veciach stavebno- technických: ……………………………

tel. č. ……………………………

 e-mail : ……………………………

 (ďalej len „**Stavebný dozor**“);

* 1. Zmluvné strany uzatvárajú podľa § 536 a nasl. Obchodného zákonníka túto zmluvu o dielo (ďalej len "**Zmluva**"):
1. **PREDMET ZMLUVY**
	1. Predmetom tejto Zmluvy je
		1. záväzok Zhotoviteľa zhotoviť pre Objednávateľa riadne a včas dielo - stavbu …………………………… (ďalej len „**Dielo**“), v rozsahu podľa bodu 2.2. Zmluvy, a to na základe projektovej dokumentácie a **rozpočtu** …………………………… (ďalej len „**Projektová dokumentácia**“) záväzok Objednávateľa zhotovené Dielo prevziať a zaplatiť Zhotoviteľovi cenu vo výške a spôsobom ďalej určeným v Zmluve.
	2. Dielom sa pre účely tejto Zmluvy rozumie vykonanie stavebných prác **podľa rozpočtu, ktorý je Prílohou č. 1 tejto Zmluvy**.
	3. Zhotoviteľ je povinný zhotoviť Dielo len v rozsahu uvedenom v bode 2.1. a 2.2. Zmluvy. Zhotoviteľ je oprávnený zrealizovať práce nad rámec rozsahu Diela vymedzeného v bode 2.1. a 2.2. Zmluvy len na základe predchádzajúceho písomného dodatku k tejto Zmluve podpísaného oboma Zmluvnými stranami (ďalej len „**Naviac práce**“).
	4. Zhotoviteľ sa zaväzuje zhotoviť pre Objednávateľa Dielo s odbornou starostlivosťou podľa podmienok dohodnutých v tejto Zmluve, na svoje náklady, vo vlastnom mene, na svoje nebezpečenstvo, riadne, včas, bez vád a nedorobkov, a odovzdať zhotovené Dielo Objednávateľovi v zodpovedajúcej kvalite. Zmluvné strany sa dohodli, že Zhotoviteľ je oprávnený poveriť vykonaním Diela alebo jeho časti inú osobu (subdodávateľa), pričom naďalej nesie zodpovednosť, akoby dielo vykonával sám.
2. **ČAS PLNENIA PREDMETU ZMLUVY**
	1. Keďže Objednávateľ má záujem financovať realizáciu Diela aj z rozpočtov Európskej únie, sa Zmluvné strany dohodli, že termín (deň) začatia realizácie Diela zo strany Zhotoviteľa určí Objednávateľ jednostranným písomným vyhlásením adresovaným Zhotoviteľovi.
	2. Zhotoviteľ sa zaväzuje, že Dielo zrealizuje riadne a včas v lehote najneskôr **do 3 mesiacov odo dňa určeného Objednávateľom** podľa bodu 3.1. Zmluvy na začatie realizácie Diela.
	3. Čas plnenia diela dohodnutý v bode 3.2 tohto článku možno predĺžiť o taký počet dní, počas ktorých Zhotoviteľ nemohol Dielo vykonávať v dôsledku okolností, ktoré sám nezavinil. Zhotoviteľ sa zaväzuje Objednávateľovi písomne oznámiť prekážky, ktoré mu bránia v realizácii Diela. Zhotoviteľ sa zaväzuje si viesť stavebný denník a evidenciu o počte dní, počas ktorých nebolo Dielo realizované a tento zaslať Objednávateľovi najneskôr 15 pracovných dní pred dňom uplynutia lehoty uvedenej v bode 3.2 tohto článku.
	4. **Objednávateľ má právo odstúpiť od Zmluvy pred začatím realizácie diela bez udania dôvodu**, najmä ak bude jeho žiadosť o nenávratný finančný príspevok z fondov Európskej únie na realizáciu Diela zamietnutá ( v tom prípade zmluva nenadobudne účinnosť), alebo výdavky nebudú schválené v procese finančnej kontroly. Objednávateľ má právo kedykoľvek odstúpiť od zmluvy alebo jej časti, ktorá ešte nebola splnená, a to aj bez udania dôvodu. Je však v takom prípade povinný zaplatiť Zhotoviteľovi časť ceny, ktorá pripadá na práce už vykonané v súvislosti s realizáciou Diela.
3. **MIESTO PLNENIA DIELA**

4.1 Miestom plnenia predmetu zmluvy podľa čl. II. Zmluvy je Spišská Belá, parc. č. 370/4.

1. **CENA DIELA**
	1. Cena za zhotovenie Diela v rozsahu čl. II. tejto Zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov podľa rozpočtu, ktorý tvorí Prílohu č. 1 tejto Zmluvy.

|  |  |
| --- | --- |
| Cena bez DPH |  |
| DPH |  |
| Cena s DPH |  |

**Cena zahŕňa aj vedľajšie rozpočtové náklady,** najmä zameranie stavby, zriadenie staveniska, oplotenie staveniska či iné bezpečnostné opatrenia, certifikáty, manuálya podobne.

* 1. **Zmluvné strany sa dohodli, že Objednávateľ zaplatí Zhotoviteľovi preddavok z Ceny diela vo výške 10% Ceny diela na základe faktúry vystavenej Zhotoviteľom do 10 dní po podpise zmluvy). Zmluvné strany sa dohodli, že záverečná faktúra zodpovedajúca 90% Ceny diela (ďalej len „Záverečná faktúra“) bude Zhotoviteľom vystavená v zmysle bodu 5.4. tohto článku.**

**Cena diela (ďalej len „Záverečná faktúra“) bude Zhotoviteľom vystavená po dokončení a prebratí diela objednávateľom, po doručení všetkých dokladov, certifikátov, skúšok a po protokolárnom prebratí diela objednávateľom podpísaním preberacieho protokolu.**

* 1. **Lehota splatnosti faktúr je 15 dní** od ich doručenia Objednávateľovi.
	2. Záverečnú faktúru je zhotoviteľ oprávnený vystaviť až po dokončení celého Diela a po protokolárnom prevzatí Diela Objednávateľom.
	3. Akékoľvek prejavy vôle súvisiace s obsahom tejto zmluvy si budú zmluvné strany doručovať ako
* doporučenú zásielku určenú do vlastných rúk na adresy uvedené v záhlaví tejto zmluvy, alebo
* mailom na e-mailové adresy uvedené v záhlaví zmluvy alebo
* osobne do rúk osoby oprávnenej v mene adresáta preberať písomnosti alebo
* prostredníctvom licencovanej kuriérskej služby na adresu uvedenú v záhlaví tejto zmluvy.
	1. Pre účely tejto zmluvy sa každá zásielka považuje za doručenú v prípade splnenia nasledovných podmienok:
* pri doručovaním prostredníctvom pošty uplynutím 15. dňa nasledujúceho po dni, v ktorom bola zásielka preukázateľne odovzdaná na doručovanie a to i v prípade, ak zásielka nebude adresátovi z akéhokoľvek dôvodu doručená,
* pri doručovaní emailom v deň nasledujúci po dni, v ktorom bola e-mailová správa preukázateľne odoslaná,
* pri osobnom doručovaní v deň, kedy bol preukázateľne vykonaný pokus o osobné doručenie v sídle adresáta,
* pri doručovaní prostredníctvom licencovanej kuriérskej služby uplynutím 10. dňa nasledujúceho po dni, v ktorom bola zásielka odovzdaná na doručovanie a to aj v prípade, ak zásielka nebude adresátovi z akéhokoľvek dôvodu doručená.
1. **ZHOTOVENIE DIELA**
	1. Zhotoviteľ poverí riadením prác na Diele pracovníkov spĺňajúcich odbornú spôsobilosť v zmysle zákona č.136/1995 Z.z. v znení neskorších predpisov o odbornej spôsobilosti na vybrané činnosti vo výstavbe.
	2. V cene za zhotovenie Diela sú obsiahnuté aj všetky náklady spojené s vybudovaním, prevádzkou, údržbou a vyprataním staveniska Zhotoviteľom. Ako súčasť staveniska je Zhotoviteľ povinný vytvoriť zástupcom Objednávateľa a vedeniu stavby vhodné materiálne podmienky potrebné pre riadny výkon Stavebného a autorského dozoru a pre konanie kontrolných dní stavby.
	3. Zhotoviteľ zabezpečí na svoje náklady oplotenie, stráženie a osvetlenie staveniska, ak je to potrebné.
	4. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, obstará a uhradí tieto značky ako aj s tým súvisiace práce Zhotoviteľ. Všetky plochy a objekty zariadení staveniska je Zhotoviteľ povinný umiestniť na pozemkoch Objednávateľa. Povolenie na dočasné užívanie verejných a iných plôch a na rozkopávky obstará a poplatky za ne znáša Zhotoviteľ. Poplatky a prípadné pokuty za dlhší ako dohodnutý čas užívania uhrádza Zhotoviteľ.
	5. Prevádzkové, sociálne, prípadne aj výrobné zariadenia staveniska si zabezpečuje Zhotoviteľ v súlade s Projektovou dokumentáciou. Náklady na vybudovanie, prevádzkovanie, údržbu, likvidáciu a vypratanie zariadenia staveniska sú súčasťou zmluvnej ceny za Dielo.
	6. Zhotoviteľ je povinný bez zbytočného odkladu po podpise tejto Zmluvy určiť pre vykonanie prác zodpovedného vedúceho stavby.
	7. Zhotoviteľ je povinný viesť odo dňa začatia realizácie Diela o prácach, a dodávkach, ktoré vykonáva, stavebný denník. Do stavebného denníka sa zapisujú všetky rozhodujúce skutočnosti týkajúce sa realizovaného Diela. Zhotoviteľ je povinný predložiť Objednávateľovi denný záznam najneskôr nasledujúci deň po zápise. Objednávateľ je oprávnený najneskôr do 3 pracovných dní od predloženia záznamu v stavebnom denníku poznačiť svoj súhlas, prípadne nesúhlas s obsahom denného záznamu, a to s uvedením dôvodov nesúhlasu. Stavebný denník sa vedie do doby odovzdania a prevzatia Diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný.
	8. Zhotoviteľ sa zaväzuje, že písomne vyzve Objednávateľa tri pracovné dni vopred k obhliadke, a kontrole tých častí Diela, ktoré Objednávateľ počas realizácie Diela určí zápisom v stavebnom denníku. Zhotoviteľ je povinný vždy vyzvať Objednávateľa aj prostredníctvom zápisu v stavebnom denníku na preverenie prác, ktoré budú ďalším postupom prác zakryté alebo sa stanú neprístupnými, a to aspoň tri pracovné dni vopred. Ak Zhotoviteľ nesplní uvedenú povinnosť, je povinný umožniť Objednávateľovi vykonanie dodatočnej kontroly a znášať náklady s tým spojené.
	9. Zhotoviteľ sa zaväzuje najmenej 10 pracovných dní pred odovzdaním príslušnej časti Diela alebo celého Diela vyzvať Objednávateľa na jej (jeho) prevzatie, a to zápisom do stavebného denníka a písomným oznámením, že časť Diela alebo celé Dielo je pripravené k odovzdaniu. Súčasne s výzvou na prevzatie diela doručí Zhotoviteľ Objednávateľovi v dvoch vyhotoveniach všetky doklady preukazujúce úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou, vrátane atestov výrobkov a zariadení, potvrdených záručných listov a prevádzkových predpisov na obsluhu Diela alebo jeho častí, ktoré má alebo by vzhľadom na stav rozostavanosti Diela mal mať ku dňu vystavenia výzvy na prevzatie diela k dispozícii.
	10. Dielo alebo jeho časť je riadne vykonané až úspešným vykonaním všetkých skúšok predpísaných všeobecne záväznými právnymi predpismi, záväznými normami a Projektovou dokumentáciou a predložením dokladov o týchto skúškach Objednávateľovi. Zhotoviteľ sa zaväzuje písomne vyzvať Objednávateľa aspoň 10 pracovných dní vopred k účastí na skúškach Diela alebo jeho časti, pričom účasť Zhotoviteľa na týchto skúškach je povinná. Zhotoviteľ je povinný viesť podrobný technický záznam o vykonaných skúškach a odovzdať ich Objednávateľovi.
	11. **Objednávateľ má lehotu 30 dní na prezretie Diela a dokumentácie pred podpisom odovzdávajúceho protokolu.**
	12. Objednávateľ nie je povinný prevziať Dielo alebo jeho časť, ak nie je riadne vykonané, najmä ak v čase, kedy má dôjsť k odovzdaniu a prevzatiu Diela alebo jeho časti, vykazuje Dielo alebo jeho časť vady alebo nedorobky. Objednávateľ je povinný písomne oznámiť vady diela bez zbytočného odkladu po tom, čo ich zistil, najneskôr v pracovný deň nasledujúci po dni ich zistenia. Zhotoviteľ nezodpovedá za vady diela, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ich nevhodnosť objednávateľa upozornil a on na ich použití trval. Vady diela, ktoré sú zjavné už pri odovzdávaní a preberaní diela je povinný objednávateľ uviesť v zápise o odovzdaní a prevzatí diela. Vady diela, ktoré sú zjavné už pri odovzdávaní a preberaní diela je povinný objednávateľ uviesť v zápise o odovzdaní a prevzatí diela.
	13. Vadou sa rozumie aj odchýlka v kvalite, rozsahu alebo parametroch Diela stanovených Projektovou dokumentáciou, touto Zmluvou, všeobecne záväznými právnymi predpismi alebo technickými normami.
	14. Nedorobkom sa rozumie aj nedokončená práca oproti Projektovej dokumentácii. Na účely uplatňovania nárokov zo záruky za Dielo sa nedorobky považujú za vady Diela.
	15. O odovzdaní a prevzatí Diela sú Zmluvné strany povinné po prezretí Diela Objednávateľom spísať protokol, ktorý podpíšu oprávnené osoby Zmluvných strán.
	16. Zhotoviteľ je povinný odstrániť vady, ktoré boli zistené pri preberacom konaní a sú uvedené v protokole o odovzdaní a prevzatí Diela, a to v lehote dohodnutej písomne s Objednávateľom, inak v lehote primeranej rozsahu a povahe týchto vád. V prípade, že Zhotoviteľ nezačne práce na odstraňovaní týchto vád včas alebo ich včas neodstráni, je Objednávateľ oprávnený objednať si ich odstránenie na náklady Zhotoviteľa u tretej osoby alebo vady odstrániť sám na náklady Zhotoviteľa.
2. **ZÁRUKA**
	1. Zhotoviteľ poskytuje na dielo záruku za akosť v trvaní dvadsaťštyri (24) mesiacov od odovzdania a prevzatia diela. Záručná doba začne plynúť dňom odovzdania diela Objednávateľovi. Zhotoviteľ sa zaručuje počas záručnej doby za kvalitu a funkčnosť diela. Zhotoviteľ zodpovedá za vady aj v prípade, ak práce, resp. ich časť vykonávala tretia osoba ako zmluvný partner Zhotoviteľa (napr. subdodávateľ Zhotoviteľa). Zhotoviteľ zodpovedá za to, že dielo bude mať počas záručnej doby vlastnosti dohodnuté v tejto Zmluve.
	2. Záruka sa nevzťahuje na poškodenie diela spôsobené Objednávateľom, treťou osobou, neodborným zásahom, alebo nesprávnym používaním alebo prevádzkovaním diela ako aj na skutočnosti uvedené v záručných listoch zariadení.
	3. Zhotoviteľ zabezpečí pre Objednávateľa aj pozáručný servis diela, ak sa na tom zmluvné strany vzájomne dohodnú. V takomto prípade budú podmienky vykonávania servisu, údržby a opráv upresnené v samostatnej servisnej zmluve.
	4. V prípade, že počas záručnej doby sa zistí vada na zrealizovanom diele, Objednávateľ písomne upozorní Zhotoviteľa na tento jav s popisom ako sa vady prejavujú. Zmluvné strany sa dohodli, že počas záručnej doby má Objednávateľ právo požadovať a Zhotoviteľ povinnosť bezplatne odstrániť zistené a reklamované vady. Zhotoviteľ sa zaväzuje odstrániť reklamované vady najneskôr do štrnástich (14) dní od písomného uplatnenia reklamácie Objednávateľom, ak nedôjde k písomnej dohode o inom termíne, a ku ktorej sa zhotoví obojstranne potvrdený zápis. Ak Zhotoviteľ neodstráni vady v lehotách určených v tejto Zmluve, je Objednávateľ oprávnený po písomnej výzve adresovanej Zhotoviteľovi vykonať odstránenie vád samostatne alebo ich vykonaním poveriť tretiu osobu. Takto vzniknuté skutočné náklady je Zhotoviteľ povinný uhradiť Objednávateľovi do desiatich (10) dní odo dňa doručenia faktúry o ich vyúčtovaní. Ustanovenie tohto bodu Zmluvy nemá vplyv na zodpovednosť Zhotoviteľa za ďalšie vady, resp. na Zhotoviteľom poskytnutú záruku.

1. **ZMLUVNÉ POKUTY**
	1. Ak Zhotoviteľ nevykoná a neodovzdá Dielo riadne (bez vád) a včas, je Zhotoviteľ povinný zaplatiť Objednávateľovi **zmluvnú pokutu vo výške 0,1 % z celkovej ceny Diela** vrátane DPH **za každý začatý deň omeškania** s odovzdaním Diela riadne (bez vád) a včas, okrem prípadu, že omeškanie nastalo v dôsledku okolností majúcich povahu vyššej moci (prírodná katastrofa, vojna, atď), celkovo nie však viac ako 10% Ceny diela vrátane prislúchajúcej DPH.
	2. **Ak je Zhotoviteľ v omeškaní dodania diela viac ako 60 dní**, je Zhotoviteľ povinný zaplatiť Objednávateľovi zmluvnú pokutu vo výške 20% z celkovej ceny Diela vrátane DPH, okrem prípadu, že omeškanie nastalo v dôsledku okolností majúcich povahu vyššej moci (prírodná katastrofa, vojna, atď). Uplatnenie zmluvnej pokuty podľa tohto odseku nevylučuje uplatnenie zmluvnej pokuty podľa odseku 7.1.
	3. Ak Zhotoviteľ nezačne odstraňovať Objednávateľom oznámenú vadu včas, alebo ak Zhotoviteľ neodstráni vadu včas, je Zhotoviteľ povinný Objednávateľovi zaplatiť zmluvnú pokutu vo výške 10,- € za každú vadu a každý začatý deň omeškania až do dňa, kedy Zhotoviteľ pristúpi k odstraňovaniu vady.
	4. Zhotoviteľ je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
2. **SPOLUPÔSOBENIE OBJEDNÁVATEĽA A ZHOTOVITEĽA**
	1. Objednávateľ odovzdá zhotoviteľovi stavenisko päť (5) kalendárnych dní pred dňom začatia realizácie Diela, a to vyhotovením záznamu o odovzdaní a prevzatí staveniska a zápisom do stavebného denníka.
	2. Zhotoviteľ dňom prevzatia staveniska preberá na seba zodpovednosť so všetkými právami a povinnosťami zamestnávateľa podľa zákona o BOZP a prípadnými dôsledkami podľa § 373 a nasl. Obchodného zákonníka vyplývajúcimi z porušenia povinností najmä v prípade svojich zamestnancov, podnikajúcich fyzických alebo právnických osôb, ktoré budú v jeho mene a na jeho zodpovednosť v priestoroch staveniska pracovať a vyvíjať akúkoľvek činnosť podľa jeho pokynov a podľa pokynov stavbyvedúceho.
	3. Zhotoviteľ prevzaté stavenisko, ako svoje pracovisko a priestor, zabezpečí v súlade s príslušnými ustanoveniami § 43i zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. Pri užívaní ciest a komunikácií určených na príjazd na stavenisko je zhotoviteľ povinný plniť povinnosti, vyplývajúce zo všeobecne záväzných právnych predpisov a nariadení, zodpovedá za ich prípadné porušenie a vzniknutú škodu.
	4. Zhotoviteľ a Objednávateľ ďalšie podrobnosti a špecifiká súvisiace s rozsahom a užívaním staveniska počas realizácie predmetu Zmluvy vrátane prípadného vzájomného spolupôsobenia v oblasti BOZP a OPP a organizačného a personálneho zabezpečenia kontrolných dní dohodnú v rámci záznamu o odovzdaní a prevzatí staveniska vyhotoveného podľa tohto článku. Zhotoviteľ je súčasne povinný dodržiavať podmienky dotknutých orgánov štátnej správy a dotknutých organizácií z rozhodnutí, vyjadrení a stanovísk spracovaných k projektovej dokumentácií stavby. Za ich prípadné porušenie a vzniknutú škodu zodpovedá v plnom rozsahu.
	5. Zhotoviteľ prehlasuje, že on, jeho zamestnanci, alebo jeho subdodávatelia sú držiteľmi všetkých potrebných oprávnení a kvalifikácií požadovaných na výkon daných prác.
	6. Zhotoviteľ je povinný počnúc odovzdaním staveniska viesť stavebný denník v zmysle platných predpisov. Do stavebného denníka s dvoma (2) prepismi bude zástupca zhotoviteľa denne zapisovať všetky skutočnosti, vyplývajúce z tejto Zmluvy, najmä odovzdanie stavebných pripraveností, záznamy technického dozoru Objednávateľa a pod. Stavebný denník sa musí počas realizácie diela neustále nachádzať na stavbe a musí byť vždy prístupný oprávneným zástupcom Objednávateľa, Zhotoviteľa, projektanta stavby a dotknutých orgánov štátnej správy.
	7. Za celý priebeh výstavby, za odborné a včasné vyhotovenie diela podľa tejto Zmluvy a za vedenie stavebného denníka je zodpovedný stavbyvedúci zhotoviteľa: ............ Zhotoviteľ zabezpečí, že stavbyvedúci alebo jeho zástupca sa denne zdržuje na stavbe po celú dobu realizácie diela a zhotoviteľ musí ich poverenie alebo ich výmenu písomne oznámiť Objednávateľovi.
	8. Zhotoviteľ je povinný kedykoľvek na žiadosť Objednávateľa vymeniť najneskôr do osem (8) dní od požiadania osobu stavbyvedúceho, ak má Objednávateľ k činnosti namietaného stavbyvedúceho výhrady.
	9. Za Objednávateľa je výkonom občasného technického dozoru poverený Jozef Smiešny. Uvedeným osobám objednávateľa zhotoviteľ umožní operatívny prístup do priestorov staveniska po predchádzajúcom ohlásení sa u stavbyvedúceho.
	10. Zhotoviteľ je povinný prizvať Objednávateľa na prevzatie prác, ktoré budú zakryté alebo sa stanú neprístupnými, v opačnom prípade zodpovedá za vzniknuté škody. Ak Zhotoviteľ nevyzve Objednávateľa na prevzatie prác, je povinný na jeho žiadosť zakryté práce odkryť na vlastné náklady. Objednávateľ je povinný tieto práce, pokiaľ sú prevedené riadne, prevziať do troch (3) pracovných dní. Po tomto termíne sa považujú predmetné práce za prekontrolované a prevzaté. O prevzatí zakrytých prác sa spracuje písomný záznam.
	11. Kontrolné dni zvoláva a organizuje Objednávateľ. Prijaté opatrenia na kontrolných dňoch sa stávajú pokynmi pre realizáciu. Na kontrolných dňoch je účasť Zhotoviteľa, resp. stavbyvedúceho povinná.
	12. Objednávateľ je povinný sledovať obsah stavebného denníka a k zápisom pripojiť svoje stanovisko. Ak technický dozor Objednávateľa so záznamom Zhotoviteľa nesúhlasí, je povinný pripojiť k zápisu svoje vyjadrenie do troch (3) pracovných dní. V opačnom prípade sa predpokladá, že s jeho zápisom súhlasí. To isté platí pre námietky Zhotoviteľa voči zápisom Objednávateľa.
	13. Záznamy v stavebnom denníku, ktoré majú vplyv na rozsah stavebných prác, cenu diela, čas plnenia, prípadne ďalšie záväzky tejto Zmluvy, budú slúžiť ako podklad pre vypracovanie písomných dodatkov k tejto Zmluve.
	14. Zhotoviteľ je povinný odstraňovať všetky znečistenia a poškodenia komunikácií (vrátane verejných), ku ktorým dôjde jeho činnosťou alebo v súvislosti s jeho činnosťou počas vykonávania diela. Na neplnenie uvedených povinností upozorní Zhotoviteľa technický dozor Objednávateľa zápisom v stavebnom denníku. Zhotoviteľ je povinný vykonať nápravu bez zbytočného odkladu, najneskôr však do troch (3) pracovných dní od zápisu v stavebnom denníku.
	15. Zhotoviteľ bude pri realizácii diela rešpektovať podmienky stanovené zákonom o BOZP. Zhotoviteľ sa najmä zaväzuje, že jeho pracovníci aj pracovníci jeho subdodávateľov budú nosiť ochranné pracovné pomôcky v súlade s predpismi BOZP.
	16. V prípade, že je to v možnostiach Objednávateľa, umožní tento Zhotoviteľovi napojenie na odber elektrickej energie, plynu a úžitkovej vody na stavenisku. Náklady na úhradu spotrebovaných energii pre stavbu hradí Zhotoviteľ a sú súčasťou zmluvnej ceny podľa tejto Zmluvy.
3. **ODOVZDANIE A PREVZATIE DIELA**
	1. Zhotoviteľ odovzdá a objednávateľ preberie riadne dokončené dielo.
	2. Zhotoviteľ je povinný pred začatím preberacieho konania písomne oznámiť objednávateľovi najneskôr sedem (7) pracovných dní vopred pripravenosť diela k odovzdaniu. Na základe tohto oznámenia dohodne zhotoviteľ s objednávateľom časový postup preberacieho konania.
	3. Podmienkou odovzdania a prevzatia diela je úspešné vykonanie komplexných skúšok predpísaných normami a projektom stavby. Ak sú uvedené skúšky neúspešné z viny zhotoviteľa budú tieto v plnom rozsahu opakované do troch (3) pracovných dní, na jeho náklady.
	4. Najneskôr dva (2) pracovné dni pred začatím preberania diela odovzdá zhotoviteľ objednávateľovi dva (2) výtlačky projektu skutočného realizovania stavby, správy o vykonaní odborných prehliadok a skúšok elektrických zariadení, prehlásenia o zhode, atesty, osvedčenia o akosti a kompletnosti jednotlivých zariadení, certifikáty, potvrdenia o likvidácii všetkých odpadov, ako aj ďalšiu dodávateľskú dokumentáciu na zaistenie bezpečnosti a ochrany zdravia pri práci, nevyhnutnú k zabezpečeniu užívania riadne dokončeného diela objednávateľom.
	5. O odovzdaní a prevzatí diela zmluvné strany spíšu zápis, kde sa zhodnotí kvalita vykonaných prác, súpis vád a nedorobkov diela, zistených pri preberacom konaní s určením termínu ich odstránenia. Obsahom zápisu je vyhlásenie objednávateľa, že odovzdané dielo preberá a pokiaľ nie, z akých dôvodov. Nedorobkom sa rozumie nedokončená práca oproti projektu.
	6. Objednávateľ nepreberie dielo, ktorého zjavné vady budú brániť jeho uvedeniu do prevádzky a jeho riadnemu užívaniu.
	7. Zhotoviteľ odstráni zistené vady a nedorobky na vlastné náklady. Prípadné vady a nedorobky, uvedené v zápise o odovzdaní a prevzatí diela, nebrániace užívaniu odstráni zhotoviteľ v lehote 30 pracovných dní. V zápisnici o odovzdaní a prevzatí zhotoviteľ určí svojho zástupcu, ktorému objednávateľ umožní prístup na miesta prípadných vád a vydá potvrdenie o odstránení vád a nedorobkov.
	8. V prípade odstúpenia objednávateľa alebo zhotoviteľa od tejto Zmluvy je zhotoviteľ povinný odovzdať nedokončené dielo spolu so všetkými dokladmi, týkajúcimi sa všetkých prác na diele zrealizovaných ku dňu odstúpenia niektorej zo zmluvných strán od tejto Zmluvy. O odovzdaní a prevzatí diela zmluvné strany spíšu zápis, kde sa zhodnotí rozsah a kvalita vykonaných prác. Obsahom zápisu je vyhlásenie objednávateľa, že odovzdanú časť diela preberá a pokiaľ nie, z akých dôvodov.
	9. V prípade, ak zhotoviteľ opustí stavenisko a aj napriek výzvam objednávateľa sa nedostaví na odovzdanie a prevzatie nedokončeného diela, objednávateľ po tretej takejto výzve písomne oznámi zhotoviteľovi, že za deň odovzdania a prevzatia diela považuje deň doručenia tretej výzvy objednávateľa zhotoviteľovi na odovzdanie a prevzatie nedokončeného diela v rozsahu prác ukončených a odsúhlasených technickým dozorom investora ku dňu odstúpenia niektorej zo zmluvných strán od tejto Zmluvy.
4. **OSTATNÉ USTANOVENIA**
	1. Zhotoviteľ bude pri plnení predmetu tejto Zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy a technické normy platné v čase realizácie a podmienky tejto Zmluvy.
	2. Zhotoviteľ sa bude riadiť východiskovými podkladmi objednávateľa, zápismi a dohodami oprávnených pracovníkov zmluvných strán podľa tejto Zmluvy, rozhodnutiami a vyjadreniami dotknutých orgánov štátnej správy a obce.
	3. Zámeny stavebných materiálov a dodávok alebo zmeny technického riešenia možno vykonať len po odsúhlasení v stavebnom denníku, resp. po odsúhlasení s objednávateľom na kontrolnom dni.
	4. Počas realizácie diela zodpovedá zhotoviteľ za škody vzniknuté jeho činnosťou na majetku objednávateľa a jeho vybavení. Po zistení škody zavinenej zhotoviteľom, je zhotoviteľ povinný uviesť vec alebo zariadenie do pôvodného stavu, pri úplnom zničení veci alebo zariadenia nahradiť novou vecou toho istého typu.Pri určovaní škody bude objednávateľ vychádzať z ceny majetku v čase poškodenia.
	5. Zhotoviteľ je zodpovedný za pohyb pracovníkov na stavbe. Pracovníci zhotoviteľa sa môžu pohybovať na stavbe iba vo vymedzených priestoroch určených objednávateľom.
	6. Objednávateľ umožní zhotoviteľovi počas doby výstavby na stavenisku stavebnú činnosť aj nadčasoch a v dňoch pracovného voľna po vzájomnej dohode so zachovaním nočného pokoja.
5. **PRECHOD VLASTNÍCKEHO PRÁVA**

12.1 Zhotoviteľ a Objednávateľ sa dohodli, že vlastnícke právo k predmetu tejto Zmluvy sa dňom prevzatia Diela ako celku, stáva vlastníctvom Objednávateľa.

1. **ZÁVEREČNÉ USTANOVENIA**
	1. Zhotoviteľ je povinný uzavrieť zmluvu o poistení zodpovednosti za škodu, a to za účelom krytia prípadných škôd spôsobených pri realizácii Diela, najneskôr do 10 dní od podpisu Zmluvy, ak takúto zmluvu nemal už podpísanú skôr.
	2. Zhotoviteľ berie na vedomie, že predmet dodania je predmetom žiadosti o nenávratný finančný príspevok z Operačného programu Kvalita životného prostredia. Zhotoviteľ sa preto zaväzuje v prípade následného uzavretia Zmluvy o poskytnutí nenávratného finančného príspevku medzi Objednávateľom ako konečným prijímateľom pomoci a poskytovateľom podpory (ďalej len "Zmluva o NFP") strpieť výkon kontroly/auditu súvisiaceho s predmetom dodania kedykoľvek počas platnosti a účinnosti Zmluvy o poskytnutí NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Zmluvné strany sa dohodli, že Objednávateľ má právo odstúpiť od tejto zmluvy v prípade, kedy ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok na financovanie predmetu kúpy podľa tejto zmluvy. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie nenávratného finančného príspevku a v Zmluve o NFP.
	3. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia obchodného zákonníka.
	4. Zmeny a doplnky obsahu Zmluvy možno uskutočniť len písomne.
	5. Počas doby platnosti a účinnosti Zmluvy o plnení zákazky nemôže dôjsť k žiadnej zmene (dodatkom alebo jednostranne) tých častí Zmluvy o plnení zákazky, ktoré boli predmetom hodnotenia v zmysle Hodnotiacich kritérií v procese obstarávania predmetu Zmluvy.
	6. Zmluva nadobúda platnosť a účinnosť až po schválení dotácie alebo až po vydaní pokynu objednávateľa.
	7. Keďže na financovanie predmetu dodania podľa tejto Zmluvy žiada Objednávateľ nenávratný finančný príspevok z fondov Európskej únie (ďalej len „Žiadosť“), teda Objednávateľ má záujem realizovať kúpu podľa tejto Zmluvy zo zdrojov získaných Žiadosťou, vyhradzuje si Objednávateľ právo odstúpiť od tejto Zmluvy, ak Žiadosť nebude príslušným orgánom schválená, alebo nedôjde k podpisu zmluvy o poskytnutí finančného príspevku na základe podanej Žiadosti, alebo ak nebude zo strany orgánu poskytujúceho nenávratný finančný príspevok schválené verejné obstarávanie pre obstaranie predmetu dodania podľa tejto Zmluvy bez výhrad.
	8. Zhotoviteľ berie na vedomie, že je povinný sa registrovať v registri partnerov verejného sektora podľa zákona č. 315/2016 Z.z. o registri partnerov verejného sektora, a to vzhľadom na to, že na základe tejto Zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá  prijíma finančné prostriedky zo štátneho rozpočtu (Objednávateľovi), keďže Objednávateľ financuje predmet zmluvy z fondov EU. Zhotoviteľ prehlasuje, že je v súvislosti s touto Zmluvou registrovaný v registri partnerov verejného sektora podľa zákona č. 315/2016 Z.z. o registri partnerov verejného sektora, a zaväzuje sa byť registrovaný v uvedenom registri aspoň po dobu trvania zmluvy. Trvanie zmluvy sa rozumie doba, počas ktorej partner verejného sektora prijíma finančné prostriedky alebo nadobúda majetok, práva k majetku alebo iné majetkové práva.

V prípade porušenia tejto povinnosti je Zhotoviteľ povinný zaplatiť Objednávateľovi zmluvnú pokutu vo výške celej ujmy, ktorú Objednávateľ bude musieť v súvislosti s porušením povinnosti registrácie Zhotoviteľa v uvedenom  registri, znášať (najmä sankcie, pokuty, povinnosť vrátiť príspevok, a pod.). Zmluvnou pokutou nie je dotknuté právo Objednávateľa domáhať sa voči Zhotoviteľovi  náhrady škody v celom rozsahu, a to aj škody presahujúcej výšku zmluvnej pokuty

* 1. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
	2. Zmluva je vyhotovená v dvoch rovnopisoch, po jednom pre každú Zmluvnú stranu.
	3. Neoddeliteľnou súčasťou tejto Zmluvy o dielo sú:

**Príloha č.1-** Rozpočet cenovej ponuky

**Príloha č.2-** Podmienky využitia subdodávateľov

**Za Zhotoviteľa: Za Objednávateľa:**

V ...................., dňa ................... V ......................., dňa ...................

.................................................... ....................................................